Жупании в Хърватия
Република Хърватия административно е разделена на 20 жупании. Всяка жупания се състои от общини и градове, които общо надвишават 500. Бившата 21-ва „Жупания град Загреб“ е обединена със Загребска жупания през 1995 г. Град Загреб получава особен статут на самостоятелна административна единица през 1997 г.

До 1997 г. служебните имена на жупаниите са включвали и думата жупания преди наименованието на административната единица. След 1997 г. думата жупания е поставена накрая - така например бившата Жупания Вараждинска сега е Вараждинска жупания.

Според правилника за местните гербове и знамена жупанските знамена трябва да са съставени от 2 цвята, с поставени гербове по средата или в десния край на знамето.

Жупании 

 Загребска
 Крапинско-загорска
 Сисашко-мославска
 Карловацка
 Вараждинска
 Копривнишко-крижевска
 Биеловарско-билогорска
 Приморско-горанска
 Лишко-сенска
 Вировитишко-подравска
 Пожежко-славонска
 Бродско-посавска
 Задарска
 Осиешко-баранска
 Шибенишко-книнска
 Вуковарско-сремска
 Сплитско-далматинска
 Истрийска
 Дубровнишко-неретванска
 Меджимурска
 Град Загреб